Kiütéses szegedi kosársiker a Szolnok ellen
Fölényes győzelmével veretlenül került a rájátszásba az ABCOM-Szeged, ahol a Pécsi EAC lesz a következő ellenfél.
A remek szezont produkáló Kováts Anna vezetésével közel 40 ponttal múlta felül a Szolnoki MÁV női kosárlabdacsapatát azABCOM-Szeged, így veretlenül nyerte meg az NB I Keleti csoportjának alapszakaszát.

Mészárosné Kovács Andrea tanítványai arájátszásban a Pécsi EAC együttesével vívnak oda-visszavágós elődöntőt. A bajnoki finálé majd az élvonal osztályozós helyén végző együttese elleni, feljutásról döntő párharc már két nyert mérkőzésig tart. Reméljük a Szeged nevet a végén, és visszakerül oda, ahová tartozik.

ABCOM-Szeged KE – Szolnoki MÁV 84-46 (26-7, 20-16, 19-9, 19-14)
Amatőr női kosárlabda NB I Keleti csoport 18. forduló. Szeged, újszegedi sportcsarnok.
SZEGED: Lengyel 8, Pungor 10, Kováts 24/6, Tóth C. 14, Fürész 10. Csere: Ódry 6, Földi 4, Zsíros 4, Mészáros 2, Barabás 2. Vezetőedző: Mészárosné Kovács Andrea.
szolnoki máv